title: Namangan Institute of Engineering and Technology
text: |
  Namangan Institute of Engineering and Technology Pdf ko'rish
  |
  bet | 526/693 | Sana | 13.05.2024 | Hajmi | 15,56 Mb. | | #228860 |
  Bog'liq ТўпламNamangan Institute of Engineering and Technology
  nammti.uz
  10.25.2023
  Pg.486
  Bundan tashqari, modelli olam bilan foydalanuvchi o‘rtasidagi o‘zaro aloqalar
  xususiyatlarining kompyuterda taqdim etilish usulidan kelib chiqib, passiv va aktiv ob’ektlarni ham
  farqlash mumkin. Passiv ob’ekt muayyan turga mansub turli ma’lumotlarni saqlay oladigan (bu
  ma’lumotlar ushbu ob’ektning turli holatlarini bildiradi) hamda biron-bir operatsiyalar to‘plamining
  bajarilishi bilan bog‘liq bo‘lgan axborot muhitining biron-bir fragmenti (qismi)dan iboratdir. Bunday
  ob’ektga nisbatan qo‘llanadigan operatsiyalar tashqi aktiv kuch ta’sirida amalga oshirilib, bu kuch yo
  foydalanuvchidan, yoki biron-bir dasturiy fragmentni bajarish jarayonida mana shu fragmentdan
  keladi. Aktiv ob’ekt bu passiv ob’ektning shunday kengaytirilgan ko‘rinishiki, unda axboriy muhit
  fragmenti bajarilish jarayonida (aktiv holatda) tura oladigan dasturiy fragmentlarni ham saqlay olishi
  mumkin. Biron-bir dasturiy fragmentlari aktiv holatda turgan aktiv ob’ekt o‘zi joylashtirilgan
  operatsiya muhitidan xabarlar yoki signallarni qabul qilib olish hamda ushbu xabarlar va signallarga
  javob tariqasida biron-bir operatsiyalarni mustaqil bajarish imkoniyatiga ega. Shunday qilib, aktiv
  ob’ekt ichki aktiv kuchga ega deb hisoblash mumkin.
  DV ishlanmasiga ob’ektli yo‘naltirilgan yondoshuv haqida gap borganda, modelli olam
  ob’ektlariga tavsif berishga hamda ularning axborot modellarini tuzishga yo‘naltirilgan yondoshuv
  nazarda tutiladi. Bunda DV ishlanmasining ko‘pchilik jarayonlari o‘ziga xos («ob’ektli») xususiyatlar
  kasb etadiki, ular quyidagilardan iborat:
  -ob’ektlar va ularning sinflarini tavsiflash imkonini beradigan tushunchalar tizimidan
  foydalanish,
  -ob’ektlar dekompozitsiyasi DVni soddalashtirishning asosiy vositasi bo‘lib xizmat qiladi,
  -ishlab chiqish jarayonlarini soddalashtirish uchun dasturdan tashqari abstraktsiyalar
  qo‘llanadi,
  -funksiyalarning ishga tushirilishidan ko‘ra ma’lumotlar tuzilmasini ishlab chiqishga etakchi
  o‘rin berish.
  DV ni ishlab chiqishdagi o‘ziga xos xususiyatlarning asosiylarini sharsharaviy texnologiya
  modeli doirasida ko‘rib chiqamiz.
  |
  | |